**BIOGRAFIJA**

**PROF. DR ANE PEJANOVIĆ**

Ana Pejanović je doktor filoloških nauka, vanredni profesor Univerziteta Crne Gore. Diplomirala je na Filozofskom fa­kultetu u Nik­ši­ću na Odsjeku za ruski jezik i književnost. Magistarski rad i doktorsku disertaciju od­bra­nila je na Filološkom fakultetu Univerziteta u Beogradu.

Po završetku studija ra­dila je godinu dana u nikšićkoj gi­mna­zi­ji „Stojan Ce­ro­vić” kao profesor ruskog jezika. Od 2001. go­dine za­po­sle­na je na Fi­lo­­zof­skom fakultetu u Nikšiću kao sa­radnik-stipendista, od 2007. do 2013. kao docent i od 2013. kao vanredni profesor. Predaje Sintaksu ruskog jezika sa stilistikom, Leksikologiju, leksi­ko­­grafiju i fra­zeologiju i Tvorbu riječi na osnovnim studijama i Lingvokul­turo­logi­ju i Te­o­riju prevođenja na specijalističkim stu­di­jama. Na magi­sta­rskim studijama predaje i Slo­ven­­sku fra­zeo­logiju kao predmet uže stru­ke.

Bila je angažovana tri akademske godine na Katedri za slo­vensku filo­lo­gi­ju Petro­grad­skog državnog uni­ve­rzi­te­ta u svojstvu lektora srpskog jezika i višeg predavača (od 2003 ̶ 2006).

Kao gostujući profesor predavala je četiri godine (od 2008 ̶ 2012) na Fakultetu za tu­ri­zam i hotelijerstvo u Kotoru. Dvije školske godine (2009 ̶ 2011) na Ka­te­dri za ruski i srpski jezik na Uni­ver­zitetu u Istočnom Sarajevu. Godinu dana (od 2012 ̶ 2013) na Filološkom fakultetu u Banjaluci i tri godine (od 2012 ̶ 2015) na Filološkom fakultetu Panevropskog univerziteta *Apeiron* u Banjaluci.

Sarađuje sa Ispitnim centrom Crne Go­re od njegovog osnivanja na izradi ma­turskih ispitnih kataloga iz ruskog jezika. Autor je testova, ispitivač i recenzent za ruski jezik na državnom takmičenju koje organizuje pomenuta ustanova od 2008. godine do danas.

Član je Petrogradskog frazeološkog seminara vodećeg ruskog fra­zeo­lo­­ga V. M. Mokijenka od 2004. godine. Od 2010. godine član je Odbora za jezik Crno­­gorske aka­demije nauka i umjetnosti.

Član je redakcije i recenzent časopisa za nauku o jeziku i književnosti *Fоliа lingvistica et literaria* koji izdaje Filozofski fakultet u Nikšiću. Član je redakcije i recenzent časopisa za lingvistiku, literaturologiju i kulturologiju *Reči* koji izdaje Fa­kultet za strane jezike Alfa univer­zi­teta u Beogradu. Član je redakcije časopisa *Filolog* iz Banjaluke.

Angažovna je na pro­je­katu CANU *Frazeo­loški rječnik Njegoševih djela*.

Učestvovala je sa referatima na brojnim međunarodnim naučnim kon­feren­­ci­ja­ma i kongresima u Rusiji, Bjelorusiji (Moskva, Petrograd, Kostroma, Belgorod, Kazanj, Minsk) i regionu.

U Rusiji je više puta boravila na nučnoistraživačkim boravcima i speci­jal­i­zacijama. Objavila je 66 radova u naučnim časopisima i zbornicima u Ru­si­ji i regionu.

Autor je 2 monografije: *Frazeologija Gorskog vijenca*: *Frazeološki žanrovi. Kulturni koncepti. Ruski prevodi*, koju je 2010. godine ob­javila Crnogorska akademija nauka i umjetnosti i *Sintaksa, semantika i lingvokulturologija komparativnih frazeologizama*, u izdanju Panevropskog uiverziteta *Apeiron* iz Banjaluke, 2015.

Pod njenim naučnim rukovodstvom odbranjena su dva magistarska rada i još 5 ih je fazi izrade. Bila je član komisije za odbranu doktorata u 7 komisija na Filološkom Fakultetu u Beogradu.

Rukovodilac je Studijskog programa za ruski jezik i kniževnost. Član je Vijeća za društvene nauke Univerziteta Crne Gore. Predsjednik je *Udruženja predavača ruskog jezika i književnosti*.

Naučne preokupacije: kontra­stivna slo­venska frazeol­ogi­ja, li­ngvo­­kulturo­logi­ja ite­ori­ja prevođenja.